**Ministru kabineta noteikumu projekta**

**“Noteikumi par Latvijas būvnormatīvu LBN 201-15 “Būvju ugunsdrošība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts “Noteikumi par Latvijas būvnormatīvu LBN 201-15 “Būvju ugunsdrošība”” (turpmāk – noteikumu projekts) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Būvniecības likuma pārejas noteikumu 2.punktu līdz attiecīgo Ministru kabineta noteikumu aizvietojošo Ministru kabineta noteikumu spēkā stāšanas dienai, bet ne ilgāk kā līdz 2015.gada 1.jūlijam piemērojams Latvijas būvnormatīvs LBN 201-10 “Būvju ugunsdrošība”. Līdz ar to līdz 2015.gada 1.jūlijam ir jāapstiprina jauns atbilstošs būvnormatīvs. Savukārt savlaicīga noteikumu projekta nepieņemšana, var pasliktināt būvju un to konstruktīvo elementu ugunsdrošību, kas var apdraudēt šo būvju lietotājus un ietekmēt sabiedrības drošību kopumā, neizpildot būves būtiskās prasības.Noteikumu projekta tiesiskais regulējums salīdzinājumā ar līdzšinējo regulējumu pēc būtības netiek mainīts.Noteikumu projekts nosaka minimālās ugunsdrošības prasības būvēm – jaunbūvējamām, atjaunojamām un pārbūvējamām. Noteikumu projektā teksts strukturēts būvprojektēšanas tehnoloģiskā secībā tā, lai lietotājam (būvprojekta izstrādātāji) būtu ērti to lietot. Ugunsdrošības funkcionālās prasības izvirzītas balstoties uz Valsts ugunsdzēsības un glābšanas dienesta tehnisko nodrošinājumu, kas tiek piemērots, veicot glābšanas darbus, nosakot par kritēriju būves augstākā stāva grīdas līmeni metros.Noteikumu projekts attiecas uz visa veida būvēm, kas norādītas būvnormatīva 5.punktā.Noteikumu projekts noteiks būtiskās ugunsdrošības prasības, kas izriet no būvju plānojuma, nosaka prasības būvkonstrukciju un pielietojamo būvizstrādājumu reakcijai uz ugunsiedarbību, prasības būvkonstrukciju nestspējas nodrošināšanai ugunsgrēka un sprādziena gadījumos atkarībā no būves izmantošanas veida un iespējamās ugunsslodzes, prasības evakuācijas ceļiem un to apzīmēšanai, minimālās prasības ugunsgrēka signalizācijas, ugunsaizsardzības un zibensaizsardzības sistēmu ierīkošanai.Vienlaikus līdzšinējā regulējumā esošie obligāti piemērojamie 8 standarti, no kuriem 5 ir klasifikācijas standarti, tiek saglabāti noteikumu projektā, lai nepaaugstinātu riskus, kas varētu ietekmēt būvju un to konstruktīvo elementu ugunsdrošību un drošu lietošanu šo būvju lietotājiem, ja tos projektēšanā nepiemērotu.Noteikumu projektā definētā sprādzienbīstama vide saprotama kā vide, kurā iespējama tāda gaisa un sprādzienbīstamu un uzsliesmojošu gāzu un tvaiku un sprādzienbīstamu, uzliesmojošu un karstu šķidrumu un putekļu vai citu vielu koncentrācija, kas uguns vai karstuma vai citu apstākļu rezultātā var radīt aizdegšanos vai eksploziju. Attiecībā uz dabasgāzi sprādzienbīstamā vide veidojas un dabasgāzes iespējamā koncentrācija gaisā var veidoties visos gadījumos, kad būvē ir gāzes ievads vai arī dabasgāzes gāzesvads atrodas būves tuvumā, it īpaši, ja tuvumā ir citi inženiertīklu šķērsojumi. Savukārt, lai mazinātu spārdziena radīto ietekmi, būvēs, kurās ir sprādzienbīstamā vide, it īpaši, ja tajās ir izvietots apkures katls, paredz tādus pasākumus sprādziena ietekmes mazināšanai, kā piemēram,  tādas konstrukcijas jumtu, sienas un logus, lai tie kalpotu kā sprādziena vārsti, novadot sprādziena radīto slodzi ārpus būves un tās telpām, neskarot nesošās būvkonstrukcijas.Ar noteikumu projekta spēkā stāšanos spēku zaudēs Ministru kabineta 2011.gada 28.jūnija noteikumi Nr.498 “Noteikumi par Latvijas būvnormatīvu LBN 201-10 “Būvju ugunsdrošība””. |
|  3. | Projekta izstrādē iesaistītās institūcijas | Noteikumu projekts šo jomu neskar. |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks jaunu būvju būvniecību, esošas būvju atjaunošanu vai pārbūvi, kā arī institūcijas, kuras iesaistītas būvniecības procesā un Valsts ugunsdzēsības un glābšanas dienestu. Tāpat arī ietekmēs būvniecības nozarē strādājošos būvprojekta izstrādātājus. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
|  1. | Plānotās sabiedrības līdzdalības un komunikācijas aktivitātes saistībā ar projektu  | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā.Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
|  2. | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
|  3. | Sabiedrības līdzdalības rezultāti | Sadaļa tiks precizēta atbilstoši saņemtajiem atzinumiem. |
|  4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Pašvaldības būvvaldes un institūcijas, kas kontrolē būvniecības procesu, Valsts ugunsdzēsības un glābšanas dienests. |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
|  3. |  Cita informācija | Nav |

Anotācijas III, IV un V sadaļa - projekts šīs jomas neskar.

Ekonomikas ministre D.Reizniece-Ozola

# Vīza: Valsts sekretāra pienākumu izpildītājs,

#  valsts sekretāra vietnieks J.Spiridonovs

17.06.2015.

803

E.Avota

67013262, Evija.Avota@em.gov.lv